KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. december 6-i rendkívüli ülésére)

TÁRGY: KÖTVÉNYHEZ TARTOZÓ PÉNZÓVADÉK FELSZABADÍTÁSA STRATÉGIAI FEJLESZTÉSEK MEGVALÓSÍTÁSA CÉLJÁBÓL
Kiskőrös Város Önkormányzata a Képviselő–testület 122/2008. (X.15) sz. és a 124/2008 (XI.11.) sz. határozatainak megfelelően 800 000 000 forint értékű, euróban denominált kötvényt bocsátott ki 2008. december 19-én Kiskőrös Fejlesztés I. elnevezéssel. Az önkormányzat a kötvénykibocsátás megszervezésével és a forgalmazói feladatok ellátásával, a jegyzési garanciavállalási szerződés megkötésével egyidejűleg a Raiffeisen Bank Zrt-t (továbbiakban: Bank) bízta meg. A kötvénykibocsátáshoz kapcsolódóan megkötött Kiegészítő megállapodás tartalmazza a biztosítékokra vonatkozó részletes feltételeket, amelyek szerint 300 000 000 forint vagy annak megfelelő deviza összeget óvadéki betétben (pénzóvadék) a kötvény futamidejének végéig a Bank zárol.
A 2013 évben lezajlott adósságkonszolidáció kapcsán a kötvény részleges törlése megtörtént és ezzel egyidejűleg arányosan a kapcsolódó pénzóvadék is csökkent 180 019 881 forint vagy annak megfelelő devizaösszegre.
A kiegészítő megállapodás II.4.5. pontja alapján, az önkormányzat írásbeli kérelmére a Bank lehetőséget biztosít  egyedi mérlegelést követően, a pénzóvadék részbeni vagy teljes felszabadítására az önkormányzat fejlesztési céljainak megvalósítása érdekében. 
Városunk 2014-2020-as Uniós Programozási Időszakra vonatkozó fejlesztési céljainak megvalósításához a kötvény kibocsátáshoz kapcsolódó pénzóvadék összegének felhasználása is szükséges.
A fentiek alapján javaslom, hogy a Képviselő-testület az önkormányzati fejlesztési célok finanszírozhatósága érdekében a kötvénykibocsátáshoz kapcsolódó pénzóvadékról a határozat-tervezetben foglaltaknak megfelelően döntsön.

Kiskőrös, 2013. december 04.

 Domonyi László s.k.

                                                                                                                       Polgármester
HATÁROZAT – TERVEZET

1, A Képviselő-testület egyetért a Kiskőrös Fejlesztés I. elnevezéssel kibocsátott kötvényhez kapcsolódó Kiegészítő megállapodásban rögzített Raiffeisen Bank Zrt-nél zárolt 180 019 881 forint pénzóvadék vagy annak megfelelő devizaösszeg teljes felszabadításával, a kötvényforrás fejlesztési célú kötvénnyé történő átalakításával.

2. A Képviselő-testület felhatalmazza a polgármestert az 1. pontban meghatározottak végrehajtásához kapcsolódó intézkedések megtételére és szükséges szerződések megkötésére.

